**DOM ZDRAVLJA KARLOVAC**

**UPRAVNO VIJEĆE**

**Z A P I S N I K**

**sa 25. sjednice Upravnog vijeća**

**Doma zdravlja Karlovac, održane dana**

**dana 22. studenog 2023. godine**

**Karlovac, studeni 2023.**

**DOM ZDRAVLJA KARLOVAC**

**KARLOVAC**

**Dr. Vladka Mačeka 48**

**UPRAVNO VIJEĆE**

**Broj: 12-1903/2-23**

**Karlovac, 22. studeni 2023. godine**

**Z A P I S N I K**

sa **25. sjednice** Upravnog vijeća Doma zdravlja Karlovac održane dana 22. studenog 2023. godine s početkom u 7,07 sati.

Sjednica je održana telefonski sukladno čl. 7. st. 3. Poslovnika o radu Upravnog vijeća, Broj: 12-261/22 od 31. siječnja 2022. godine, zbog hitnosti za donošenjem II. Izmjena i dopuna Financijskog plana Doma zdravlja Karlovac s obrazloženjem.

Poziv s materijalima za 25. sjednicu Upravnog vijeća Doma zdravlja Karlovac dostavljen je članovima Upravnog vijeća dana 20. studenog 2023. godine putem elektroničke pošte.

Svi članovi Upravnog vijeća, prim. Dražen Tufeković, dr. med., spec. opće kirurgije, subspecijalist abdominalne kirurgije, predsjednik, Oliver Budimir, struč. spec. ing. sec., zamjenik predsjednika, Domagoj Modrušan, dr. med. dent., član, Ivana Mehle, dipl. učitelj, član, Sanja Brleković, dr. med. spec., član, kontaktirani su dana 22. studenog 2023. godine telefonskim putem te su se odazvali pozivu.

Svi članovi Upravnog vijeća su glasovali o predloženom Dnevnom redu i točkama istog putem elektroničke pošte.

Predložen je sljedeći

D N E V N I R E D

1. Usvajanje Zapisnika s 24. sjednice Upravnog vijeća Doma zdravlja Karlovac
2. Usvajanje Izvješća o financijskom poslovanju Doma zdravlja Karlovac za mjesec listopad 2023. godine
3. Donošenje II. Izmjena i dopuna Financijskog plana za 2023. godinu s obrazloženjem
4. Donošenje prijedloga III. Izmjena i dopuna Financijskog plana za 2023.godinu s obrazloženjem
5. Usvajanje III. Izmjena Plana nabave Doma zdravlja Karlovac za 2023. godinu
6. Izvješće o obavljenim kućnim posjetama liječnika obiteljske/opće medicine Doma zdravlja Karlovac u razdoblju od 1.1.2023. do 31.10.2023. godine
7. Različito.

Predloženi Dnevni red je s četiri glasa ZA i s jednim glasom PROTIV članice Upravnog vijeća Ivana Mehle, dipl. učitelj., usvojen, uz izneseno mišljenje članice Upravnog vijeća Ivana Mehle, dipl. učitelj., da predložene točke Dnevnog reda zaslužuju sjednicu uživo.

**Točka 1.**

U prilogu Poziva za 25. sjednicu Upravnom vijeću Doma zdravlja Karlovac je dostavljen Zapisnik sa 24. sjednice Upravnog vijeća.

Temeljem članka 22. Poslovnika o radu, Upravno vijeće je s četiri glasa ZA i jednim glasom PROTIV članice Upravnog vijeća Ivane Mehle, dipl. učitelj, donijelo sljedeću

O D L U K U

Članak 1.

Usvaja se Zapisnik sa 24. sjednice Upravnog vijeća Doma zdravlja Karlovac održane dana 31. listopada 2023. godine.

Članak 2.

Ova Odluka stupa na snagu danom donošenja.

**Točka 2.**

Na temelju Izvješća o financijskom poslovanju Doma zdravlja Karlovac za mjesec listopad 2023. godine dostavljenog u prilogu Poziva za 25. sjednicu Upravnog vijeća, Upravno vijeće je temeljem čl. 19. Statuta s tri glasa ZA, jednim glasom SUZDRŽAN predsjednika Upravnog vijeća prim. Dražena Tufekovića, dr. med., spec. opće kirurgije, subspecijalista abdominalne kirurgije i jednim glasom PROTIV članice Upravnog vijeća Ivane Mehle, dipl. učitelj, donijelo sljedeću

O D L U K U

Članak 1.

Usvaja se Izvješće o financijskom poslovanju Doma zdravlja Karlovac za mjesec listopad 2023. godine koje se nalazi u prilogu ove Odluke i čini njezin sastavni dio.

Članak 2.

Ova Odluka stupa na snagu danom donošenja.

**Točka 3.**

Na temelju prijedloga II. Izmjena i dopuna Financijskog plana Doma zdravlja Karlovac za 2023. godinu s obrazloženjem, usvojenih u okviru donesenih Izmjena i dopuna Proračuna Karlovačke županije za 2023. godinu na 17. sjednici Županijske skupštine održanoj 6. listopada 2023. godine, Upravno vijeće je temeljem članka 19. Statuta Doma zdravlja Karlovac s četiri glasa ZA i jednim glasom PROTIV članice Upravnog vijeća Ivane Mehle, dipl. učitelj, donijelo sljedeću

O D L U K U

Članak 1.

Donose se II. Izmjene i dopune Financijskog plana Doma zdravlja Karlovac za 2023. godinu s obrazloženjem, koje se nalaze u prilogu ove Odluke i čine njezin sastavni dio.

Članak 2.

Ova Odluka stupa na snagu danom donošenja.

**Točka 4.**

Na temelju dostavljenog prijedloga III. Izmjena i dopuna Financijskog plana Doma zdravlja Karlovac za 2023. godinu s obrazloženjem, u prilogu Poziva za 25. sjednicu, Upravno vijeće je temeljem čl. 19. Statuta s četiri glasa ZA i jednim glasom PROTIV članice Upravnog vijeća Ivane Mehle, dipl. učitelj, donijelo sljedeću

O D L U K U

Članak 1.

Donosi se prijedlog III. Izmjena i dopuna Financijskog plana Doma zdravlja Karlovac za 2023. godinu s obrazloženjem, koji se nalaze u prilogu ove Odluke i čine njezin sastavni dio.

Članak 2.

Ova Odluka stupa na snagu danom donošenja.

**Točka 5.**

Na temelju dostavljenog prijedloga III. Izmjena Plana nabave Doma zdravlja Karlovac za 2023. godinu u prilogu Poziva za 25. sjednicu Upravnog vijeća, s obrazloženjem da se predložene izmjene odnose na smanjenje procijenjene vrijednosti predmeta nabave pod Ev. brojem 33/2023 - ODRŽAVANJE I POPRAVCI SLUŽBENIH VOZILA, koja iznosi 19.642,97 eura. Radi planiranog prijenosa djelatnosti sanitetskog prijevoza 1. siječnja 2024. godine na temelju Sporazuma o preuzimanju radnika, vozila i opreme te načinu korištenja prostora za potrebe obavljanja djelatnosti sanitetskog prijevoza između Doma zdravlja Karlovac i Zavoda za hitnu medicinu Karlovačke županije zaključenog 18. listopada 2023. godine, Urbroj: 01-1616/23, sukladno Zakonu o izmjenama i dopunama Zakona o zdravstvenoj zaštiti (NN broj 33/2023), predloženo je smanjenje procijenjene vrijednosti nabave predmeta nabave Održavanje i popravci službenih vozila na 13.200,00 eura jer će se smanjiti broj službenih vozila koja su obuhvaćena spomenutim predmetom nabave prijenosom vlasništva 13 službenih vozila na Zavod za hitnu medicinu Karlovačke županije.

Slijedom navedenog, Upravno vijeće je na temelju članka 19. Statuta Doma zdravlja Karlovac s četiri glasa ZA i jednim glasom PROTIV članice Upravnog vijeća Ivane Mehle, dipl. učitelj, donijelo sljedeću

**O D L U K U**

Članak 1.

Usvajaju se III. Izmjene Plana nabave Doma zdravlja Karlovac za 2023. godinu koje se nalaze u prilogu ove Odluke i čine njezin sastavni dio.

Članak 2.

Ova Odluka stupa na snagu danom donošenja.

**Točka 6.**

Na temelju podnesenog Izvješća o obavljenim kućnim posjetama liječnika obiteljske/opće medicine Doma zdravlja Karlovac u razdoblju od 1.1.2023. do 31.10.2023. godine, sukladno traženju Upravnog vijeća s održane 24. sjednice, dostavljenog u prilogu Poziva za 25. sjednicu Upravnog vijeća, Upravno vijeće je na temelju članka 19. Statuta Doma zdravlja Karlovac s četiri glasa ZA i jednim glasom PROTIV članice Upravnog vijeća Ivane Mehle, dipl. učitelj, donijelo sljedeću

O D L U K U

Članak 1.

Prihvaća se Izvješće o obavljenim kućnim posjetama liječnika obiteljske/opće medicine Doma zdravlja Karlovac u razdoblju od 1.1.2023. do 31.10.2023. godine, koje se nalazi u prilogu ove Odluke i čini njezin sastavni dio.

Članak 2.

Ova Odluka stupa na snagu danom donošenja.

Po iscrpljenom Dnevnom redu rad sjednice završio je 22.11.2023. g. u 11.17 sati.

Zapisnik sastavila:

v.r. Andreja Jurković, dipl. iur.

 **PREDSJEDNIK UPRAVNOG VIJEĆA**

 **Prim. Dražen Tufeković, dr. med., spec. opće**

 **kirurgije, subspecijalist abdominalne kirurgije**

Prilog:

1. Ispis glasovanja članova Upravnog vijeća putem elektroničke pošte